3.5.2023.
LV
Eiropas Savienības Oficiālais Vēstnesis
C 156/31
Nosaukuma reģistrācijas pieteikuma publikācija saskaņā ar 50. panta 2. punkta a) apakšpunktu Eiropas Parlamenta un Padomes Regulā (ES) Nr.
1151/2012 par lauksaimniecības produktu un pārtikas produktu kvalitātes shēmām (2023/C 156/06)
Šī publikācija dod tiesības trīs mēnešu laikā no šīs publikācijas dienas pret šo pieteikumu izteikt iebildumus atbilstīgi Eiropas Parlamenta un Padomes Regulas (ES) Nr.
1151/2012 (1) 51. pantam.
VIENOTAIS DOKUMENTS
“Sidra da Madeira” ES Nr.: PGI-PT-02641 — 14.10.2020 ACVN ( ) AĢIN (X) 1.
Nosaukums vai nosaukumi “Sidra da Madeira”
2.
Dalībvalsts vai trešā valsts Portugāle
3.
Lauksaimniecības produkta vai pārtikas produkta apraksts
3.1.
Produkta veids 1.8. grupa.
Citi Līguma I pielikumā minētie produkti (garšvielas u. c.)
3.2.
Apraksts par produktu, uz kuru attiecas 1. punktā minētais nosaukums “Sidra da Madeira” ir dzēriens, ko iegūst, fermentējot dabisko sulu, kas izspiesta no tādu tradicionālo un citu ābolu šķirņu (Malus domestica Borkh.) svaigiem augļiem un dažkārt arī no ābolu un bumbieru (Pyrus communis L.) maisījumiem, ko audzē vienīgi Madeiras salā.
Tas ir izgatavots saskaņā ar ražošanas metodēm, kas Madeiras salā ir tradicionālas vai tai raksturīgas.
Tas ir dabīgs sidrs, ko iegūst, fermentējot sulu, kura iegūta, sagriežot, samaļot, sasmalcinot un spiežot tikai vietēji audzētus ābolus un dažkārt arī bumbierus, un tāpēc tā cukuru un oglekļa dioksīda saturs ir pilnīgi endogēnas izcelsmes.
Tas eksistē arī kā gāzēts dabiskais sidrs, kas pilnīgi vai daļēji putojas oglekļa dioksīda pievienošanas rezultātā.
Kopumā tam ir šādas īpašības: spirta tilpumkoncentrācija ir ne mazāka par 5 % (20 °C temperatūrā); fermentējamo cukuru saturs ir mazāks par 15 g/l; kopējais skābums (ābolskābes izteiksmē) ir vismaz no 3 g/l līdz 10 g/l; gaistošais skābums (izteikts kā etiķskābe) nepārsniedz 1,8 g/l un kopējais sēra dioksīda saturs (izteikts kā SO2) nepārsniedz 200 mg/l.
Atkarībā no izmantoto augļu sugu un šķirņu kombinācijas “Sidra da Madeira” krāsa ir no spilgti citrondzeltenas līdz salmu dzeltenai ar oranždzeltenu nokrāsu, filtrētā veidā dzēriens ir dzidrs, nefiltrētā veidā tajā ir nedaudz nogulšņu.
Tam ir svaigs, autentisks aromāts, ar vidējas līdz spēcīgas intensitātes augļainību, ko raksturo izteiktas zaļu ābolu, gatavu ābolu, cidoniju un/vai citrusaugļu notis, veidojot patīkamu līdzsvarotu veselumu.
(1) OV L 343, 14.12.2012., 1. lpp.